NaiveNeuron/SloPal huggingface dataset:
Hudacký, Ján, poslanec NR SR (2015-11-11):
Ďakujem pekne, pán predseda. Ja chcem zareagovať na pána Zajaca v tom zmysle, že jednak tá nepriama novela nie je teda niečo, čo by sme mali podporovať, a to rozhodne nie takýmto spôsobom. A druhý problém. A to spomínal aj pán Zajac. Sú to v podstate nesystémové kroky aj ministerstva, aj v podstate celej vlády v súvislosti s riešením energetických záležitostí, predovšetkým čo sa týka podpory sociálne sociálne slabších domácností. Ja si myslím, že lepšie by bolo v tomto systémové riešenie. Ja som aj teraz na túto schôdzu so svojimi kolegami predložil návrh, tzv. zákon o energetickej chudobe, kde tento problém riešime ďaleko systémovejšie na jednej strane tak, aby sme vedeli podporiť tie slabé sociálne skupiny obyvateľov, predovšetkým domácnosti v hmotnej núdzi, a na druhej strane tak, aby sme vytvorili lepší priestor na odbremenenie regulácie na trhu s energiami. To neznamená, že menší stupeň regulácie okamžite znamená vyššie ceny. Práve, naopak, v podstate ide o to, že chceme spravodlivý trh s energiami. A toto, myslím si, ďaleko viac by riešilo problémy, ktoré momentálne rieši aj táto novela zákona. A myslím si, že domácnosti by mohli mať ďaleko nižšiu cenu za plyn aj v súvislosti s tým, že ceny ropy výrazne klesajú. Ďakujem pekne.
Martvoň, Anton, poslanec NR SR (2015-06-23):
Ďakujem pekne. Pán podpredseda, myslím si, že bolo to korektné, odborné vystúpenie, kde bolo objasnené, určité ústavné pojmy a limity. Ja osobne musím tu na tomto mieste upozorniť, že v podstate tento zákon platí od roku 1999 s ďalšími zmenami. Podľa tohto zákona sa vyvlastňovali pozemky pod Kiou. Kde boli definície opozície, že to verejný záujem a to vyvlastnenie musí zostať vo verejnom vlastníctve, keď sa vyvlastňovali pozemky pod Kiou? Nikde! Vtedy také definície opozícia nemala, teraz zrazu prichádzajú s tými definíciami. Vec je tá, pán podpredseda, ako si povedal. Ústavná ochrana vlastníctva zostane zachovaná. Budú dodržané všetky štyri ústavné zásady, lebo týmto návrhom sa nevstupuje do vyplácania náhrad alebo do primeranosti náhrad ako takých, čo vyžaduje ústava, za vyvlastnenú teda pôdu alebo nehnuteľnosti. Ale proste pripravuje sa a vstupuje sa iba do ďalšieho dôvodu vyvlastnenia, ktorý v podstate aj tak bude dodržaný, lebo už teraz existujú dôvody pre vyvlastnenie, keď ide o investíciu nad 100 mil. eur a vytvorenia 300 pracovných miest, čo každý investor, keď pôjde do hospodárskeho parku s výmerou nad 250 hektárov, tak to bude investícia určite nad 100 mil. eur, lebo by inak nikto nemal možnosť ani uživiť, ani vystavať ten 250-hektárový park. Je tu iba jediný rozdiel, a to je v tom, že či investor sa bude rozhodovať medzi našou republikou, lebo už má pripravený hospodársky park, kde môže rovno prísť a vystavať to, alebo inými štátmi. Tu je v tomto jediný rozdiel. Ale ja osobne si myslím, že je to dobre pripravené, nakoľko sú tu aj záruky vo vzťahu k predkupnému právu štátu, ak by tá investícia bola, samozrejme, zlyhala, je tu už v súčasnosti platný zákon o zodpovednosti za škodu spôsobenú pri výkone verejnej moci, teda ak by niekto pochybil pri vyvlastňovaní ako takom... (Prerušené vystúpenie časomerom.)
Hrušovský, Pavol, podpredseda NR SR (2011-05-24):
Hlasujeme o návrhu prerokovať zákon v druhom čítaní. (Hlasovanie.) 146 prítomných, 78 za, 64 proti, 4 sa zdržali. Návrh zákona do druhého čítania sme schválili. Prosím o ďalší návrh.
Laššáková, Jana, podpredsedníčka NR SR (2014-11-08):
Pán poslanec Cicoň.
P. Paška, predseda NR SR: (2008-09-11):
(Hlasovanie.) 139 prítomných, 109 za, 3 proti, 26 sa zdržalo, 1 nehlasoval. Návrhy sme schválili. Teraz pán poslanec Pelegrini uvedie v prvom čítaní hlasovanie o vládnom návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike , tlač 741.
Kollár, Boris, predseda NR SR (2022-09-23):
Ďakujem za pekné slová pánovi poslancovi Feckovi. Ja keďže nemôžem reagovať a dať faktické, tak by som len chcel rovnako povedať kolegom, že naozaj tá situácia na tom fonde bola katastrofálna, veľmi veľa nevybavených žiadostí. Keby ste dnes dali žiadosť, tak roky čakáte kým ju vôbec úradník chytí do ruky, a musím povedať, že pod vedením pána generálneho riaditeľa sa to zrýchlilo, možno zdvojnásobila sa rýchlosť. Ostávajú tam do noci, posilili skupiny pracovné. Takže naozaj idú možno dvakrát takým výkonom, ak nie rýchlejšie, opravte ma, pán generálny riaditeľ, takže aj ja som sa informoval na túto situáciu, bola katastrofálna. Naozaj boli tam niektoré miestnosti, ktoré boli zamknuté a spisy tam ležali roky bez dotknutia. Takže toto všetko sa otvorilo a začalo sa na tom pracovať. Určite tá situácia nie je vyhovujúca ani dnes, lebo sa to nedá všetko stihnúť naraz. To za jeden rok nespracujete, ale začať sa musí. Aj tá najdlhšia cesta začína prvým krokom. Takže ja chcem držať palce a poďakovať pánovi generálnemu riaditeľovi, že sa do toho pustil. Nebude to jednoduché. Teraz vystúpi pán poslanec, nie, máme faktickú, pán poslanec Kočiš ešte s faktickou, nech sa páči.
Danko, Andrej, predseda NR SR (2016-09-12):
Vážené poslankyne, vážení poslanci, pokračujeme v rozprave, faktické poznámky na vystúpenie pani poslankyne Jurinovej Eriky, dúfam, že mi to dobre odovzdali, riadenie schôdze. Pani poslankyňa Vaľová s faktickou poznámkou. Janka! (Pokračovanie v rokovaní o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Bugár, Béla, podpredseda NR SR (2019-10-15):
Ďakujem pekne. Otváram rozpravu k tomuto bodu programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie, vyhlasujem rozpravu za skončenú a prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe (tlač 1616). Pani ministerka Saková, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov , tlač 1616.)
Danko, Andrej, podpredseda NR SR (2023-11-21):
Ďakujem. S reakciou na faktické poslanec Krajčí.
Aštaryová, Zuzana, poslankyňa NR SR (2011-07-12):
Pán predsedajúci, dajte hlasovať o návrhu ako o celku.
Hudacký, Ján, poslanec NR SR (2012-04-04):
Ďakujem pekne, pán predseda. Ja by som si dovolil pozvať členov výboru pre hospodárske záležitostí do miestnosti č. 30 na prízemí. Ďakujem pekne. Hneď po sčítavaní.
Huba, Mikuláš, poslanec NR SR (2014-11-10):
Ďakujem pekne za slovo. Myslím, že pán kolega Chren ako predkladateľ pojednal, alebo jeden z predkladateľov, pojednal svoje záverečné vystúpenie veľmi dobre a opäť dokázal, že nie každý ekonóm musí byť ekonomista. Som rád, že zdôraznil to, že náš život má aj iné dimenzie, ako len rýdzo ekonomické alebo pragmatické, že zdôraznil potrebu vízie a ocenil statočnosť radových občanov. Myslím si, že toto vystúpenie, ktoré vhodne pripomenulo odkaz novembra ´89, bolo veľmi dobrou bodkou za týmto maratónom, aj keď ešte nás čaká jedno vystúpenie kolegu Viskupiča, ale potreboval som aspoň takto veľmi stručne oceniť to vystúpenie a poďakovať sa zaň.
Kollár, Boris, predseda NR SR (2022-04-27):
Ešte raz, kolegovia, dobrú chuť. (Prerušenie rokovania o 12.20 hodine.) (Po prerušení rokovania 65. schôdze NR SR a po prestávke sa začalo rokovanie 64. schôdze NR SR o 14.00 hodine.) 1
Kočiš, Eduard, poslanec NR SR (2023-02-01):
Veľmi pekne ďakujem za slovo, pán predsedajúci. Bojovať zbraňami proti vojne je asi úplne rovnaká hlúposť, ako bojovať proti alkoholizmu alkoholom. Túto múdru vetu povedal jeden múdry pán, ktorý sa volal William Wood, bol to zakladateľ Armády spásy a britský metodistický kazateľ a zakladateľ mnohých humanitárnych a humánnych organizácií. Proti alkoholu, aby ho alkoholik nepil, viete použiť antabus, ale aby sa nevyvolávala vojna a neeskaloval vojenský konflikt, na to je treba v prvom rade zdravý rozum. A v tomto prípade zdravý rozum úplne zlyhal ako na strane Západu, ako na strane Východu. Mocnosti sa jednoducho rozhodli a vytvorili si na území 40-miliónového národa permanentný, skoro rok trvajúci vojenský konflikt. A ešte v žiadnom vojenskom konflikte neboli nikdy žiadni víťazi, ale všetci sú iba porazení. V tomto prípade sú porazené ženy, porazené sú deti, porazení sú starci. Takže obhajovať či už stranu A, alebo stranu B nie je ani rozumné, nie je ani dobré, ale vždy treba pozerať na každú jednu problematiku úplne triezvo, nepozerať na ňu cez prsty a hlavne vždy hľadať mierové riešenie. A v tomto prípade všemožná európska a všemocná Európska únia, Európska komisia, Európsky parlament, NATO úplne zlyhali, pretože v prvom prípade je vždy rozumné hľadať riešenia už v zárodku konfliktu a hľadať ich za mierovým stolom, hľadať ich počas rozhovorov diplomatických sekcií a múdrych pánov diplomatov, ktorí tak krásne a kvetnato vždy vedia rozprávať, ako je ten mier a mierová situácia na prvom mieste, ale keď môžu vojenskému konfliktu buď zabrániť, alebo ho obmedziť, alebo ho na nejakú dobu odstrániť, tak jediným ich mierovým riešením je viac zbraní, viac nábojov, viac munície. A toto je veľmi zlé.
P. Hrušovský, predseda NR SR: (2004-12-09):
Návrh sme neschválili.
P. Hrušovský, predseda NR SR: (2005-06-30):
Návrh sme schválili. Panie poslankyne, páni poslanci, odporúčam teraz obedňajšiu prestávku, keďže je desať minút pred dvanástou. Chcem vás informovať, že po obedňajšej prestávke o 14.00 hod. bude pravidelný bod programu hodina otázok. Ak by sme aj rokovanie 44. schôdze dnes pred 19.00 hod. skončili, odporúčam, aby sme pokračovali v rokovaní 45. schôdze zajtra ráno o 9.00 hod. Takže toľko, ak by sme skončili. Ja som povedal, pán predseda, pred 19.00 hodinou, aby sme túto informáciu zobrali na vedomie, aby neboli nejaké ďalšie návrhy. Dnes o 17.00 hod. budeme hlasovať o prerokovaných bodoch programu. Páni poslanci, vyhlasujem... Nech sa páči, pán predseda zahraničného výboru.
Marosz, Ján, poslanec NR SR (2019-05-15):
Vážený pán podpredseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Simon, Zsolt, poslanec NR SR (2013-09-24):
Pán kolega Novotný, no musím povedať, že položil si veľmi zaujímavú otázku, že keď Rómov z tej rómskej osady vysídlime do tých nových nájomných bytov, čo sa stane. Tak ja ti odpoviem. Miesto jednej rómskej osady budeme mať dve. Pretože je faktom, že to tak na Slovensku je. Je smutné, že štandardná politická strana SMER štandardne takéto dobré riešenie opäť odmietne. To je smutné, že štandardná politická strana SMER štandardne to opäť odmietne. V každom prípade je treba povedať, že tá istá štandardná sociálna demokracia SMER zas na druhej strane chce spoplatniť ľuďom vstup do prírodných rezervácií a do národných parkov. Tam už vlastnícke práva idú dopredu. Tam už ideme hľadať alternatívu, ako brániť vlastnícke práva. Tu nechceme riešiť vlastnícke práva. Druhým problémom, ktorý bezprostredne s tým súvisí, nie je len vlastnícke právo vlastníka, ktorý tam je, ale otázka socializácie týchto ľudí v týchto rómskych osadách, pretože oni žijú v inom svete. Oni nežijú na Slovensku, oni žijú v inom svete, len, bohužiaľ, my všetci to musíme finančne podporovať. To je ten chorý slovenský systém. Ďakujem.
Bugár, Béla, podpredseda NR SR (2016-05-24):
Ďakujem pekne. Dávam slovo teraz spravodajcovi z gestorského výboru pre hospodárske záležitosti pánovi poslancovi Rastislavovi Holúbekovi. Pán poslanec, nech sa páči.
Drucker, Tomáš, minister zdravotníctva SR (2016-10-20):
Ďakujem pekne. Ďakujem za slovo, pán predsedajúci. Vážený pán poslanec, v mene pána ministra školstva, vedy, výskumu a športu, ktorého dnes zastupujem, by som si dovolil prečítať odpoveď pána ministra Petra Plavčana, najmä by som sa chcel opýtať, táto odpoveď sa viaže aj na vaše otázky 2, 4, 7, 9, 10, 14, 21, 26 a 28, či môžem to naraz odpovedať. Budem citovať, pretože tak som to dostal, takže začiatok... (Reakcia z pléna.) Začiatok a koniec citátu poviem. „Otázky, ktoré kladiete, sa týkajú pripravovaného Národného programu rozvoja výchovy a vzdelávania. Dovoľujem si uviesť, že v súvislosti s jeho spracúvaním očakávam namiesto kladenia otázok formuláciu konkrétnych návrhov, ako možno súčasný systém vzdelávania zmeniť. Konzultačný proces je od 14. októbra 2016 odštartovaný v tomto momente zatiaľ pre oblasť regionálneho školstva. Tézy týkajúce sa vysokoškolského vzdelávania budú predstavené v ďalšej fáze. Teraz je ten správny čas zapojiť sa do diskusie, predkladať kvalifikované návrhy a odporúčania. Čakáme na podnety z terénu od učiteľov, riaditeľov, rodičov, záujmových združení. Nebudem v tejto fáze tlačiť diskusiu akýmkoľvek smerom a vplývať na zbor expertov, ktorí sú za spracovanie národného programu zodpovední.“ Vážený pán poplast..., poslanec, ďakujem za pozornosť. Vážený pán predsedajúci, skončil som.
Hrnčiar, Andrej, podpredseda NR SR (2018-09-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Kollár.
Raši, Richard, poslanec NR SR (2013-02-05):
Ďalšie body vyňaté na osobitné hlasovanie sú body 16 a 18. Dajte, prosím, hlasovať o bode 16 s návrhom gestorského výboru schváliť.
A. Belousovová, podpredsedníčka NR SR: (2009-04-22):
(Prerušenie rokovania o 12.01 hodine.) (Pokračovanie rokovania o 14.00 hodine.)
V. Veteška, podpredseda NR SR: (2007-03-27):
Otváram rozpravu a písomne som nedostal žiadnu prihlášku do rozpravy. Pýtam sa, kto sa ústne hlási do rozpravy? Najskôr podľa rokovacieho poriadku vystúpi pán spravodajca, pán poslanec Kukan, potom vystúpi pán poslanec Fronc. Nikto viac sa nehlási. Končím možnosť podania ďalších prihlášok do rozpravy k tomuto bodu programu. Nech sa páči, pán Kukan, máte slovo.
Zvolenská, Zuzana, ministerka zdravotníctva SR (2012-09-14):
Ďakujem pekne. Vážená pani predsedajúca, vážené panie poslankyne, páni poslanci, predložený návrh zákona sa predkladá za účelom úplnej transpozície smernice Európskeho parlamentu a Rady o normách kvality a bezpečnosti ľudských orgánov určených na transplantáciu. V návrh zákona sa ustanovujú jasné a konkrétne povinnosti pre poskytovateľov zdravotnej starostlivosti, ktorí vykonávajú transplantácie orgánov a kompetencie pre ministerstvo zdravotníctva, v súlade s požiadavkami na zabezpečenie kvality a bezpečnosti pri transplantáciách orgánov. Ministerstvo zdravotníctva môže zriadiť na výkon niektorých svojich úloh nový subjekt – Národnú transplantačnú organizáciu, ktorá bude koordinovať transplantačnú činnosť na Slovensku vo všetkých jeho štádiách. Medzi hlavné povinnosti poskytovateľov zdravotnej starostlivosti patria najmä zavedenie štandardných pracovných postupov v jednotlivých štádiách transplantačného procesu a zavedenie systému tzv. vysledovateľnosti orgánu v každom štádiu reťazca. Ďalej sa má transpozíciou smernice zabezpečiť, aby orgány odobraté v inom členskom štáte alebo v tretej krajine mali rovnaké základné záruky kvality a bezpečnosti ako orgány získané v Slovenskej republike. Definujú sa podmienky vývozu tkanív a buniek mimo územia Slovenskej republiky. Cieľom je nedovoliť vyvážať odobraté bunky a tkanivá z tiel slovenských občanov, ak je potreba na Slovensku. Kompetencia rozhodnúť o možnosti ich vývozu je udelená Národnej transplantačnej organizácii, ktorá disponuje informáciami o potrebe a dostupnosti tkanív a buniek na Slovensku. Vážená pani predsedajúca, vážené panie poslankyne, páni poslanci, dovoľte mi vysloviť presvedčenie, že predložený návrh zákona podporíte. Ďakujem pekne.
Majerský, Milan, poslanec NR SR (2024-02-21):
Ďakujem pekne, pán predsedajúci. Dámy a páni, mám na vás, pán predsedajúci, dve prosby, respektíve požiadavky. Jedna je možno náročnejšia a pochopím, keď mi nebude v nej vyhovené, tá by znela, aby sme o 16.30 h prerušili rokovanie tohto parlamentu do konca dnešného dňa a začalo by sa ráno zajtra o 9.00 h s tým, že o 17.00 h je spomienkové podujatie pri príležitosti 6. výročia vraždy Jána a Martiny. A tá druhá, teda ak by nevyšla tá prvá, tá druhá požiadavka je tá, aby sme im v prípade, že nebude vyhovené, a pochopím, ak nebude, venovali týmto dvom mladým ľuďom, novinárovi a jeho snúbenici aspoň chvíľku ticha v krátkej spomienke na ich nezmyselnú smrť.
L. Miklós, minister životného prostredia SR: (2004-03-11):
Treba povedať, že Natura 2000 vyvolala veľmi veľký rozruch vo verejnosti a myslím si, že práve toto vysvetľovanie, ktoré sa snažíme robiť na najrôznejších úrovniach, snáď pomôže aj k zvyšovaniu ekologického vedomia. V zásade by som chcel povedať, že naším cieľom by bolo presvedčiť verejnosť, že ochrana prírody je tak isto štátnym záujmom, ako, povedzme, výstavba hocijakého technického diela, diaľnice alebo akéhokoľvek iného diela v štátnom záujme a nemožno to považovať za záťaž alebo za brzdu hospodárskeho rozvoja.  Prirovnal by so to k ochrane kultúrnych pamiatok. Povedzme, mohli by sme povedať, že Dóm sv. Martina je mimoriadne zle postavený, na zlom mieste, brzdí v doprave atď., tak ho treba zbúrať. Samozrejme, to nikoho nenapadne. To isté sa týka aj ochrany prírody. Dúfam, že nikoho nenapadne, aby sme vyrúbali Badínsky prales. Ďakujem pekne.
Šimečka, Michal, podpredseda NR SR (2024-01-18):
Ďakujem veľmi pekne a vyhlasujem teraz prestávku na obed, budeme pokračovať o štrnástej hodine hodinou otázok. Prajem vám všetkým dobrú chuť. (Prerušenie rokovania o 13.00 hodine.) (Pokračovanie rokovania o 14.00 hodine.)
P. Hrušovský, predseda NR SR: (2005-01-20):
(Hlasovanie.) 129 prítomných, (Potlesk.) 101 za návrh, 5 proti, 16 sa zdržalo, 7 nehlasovalo. Návrh uznesenia sme schválili. Teraz by som vás poprosil, pán spoločný spravodajca, ak boli podané pozmeňujúce návrhy, ktoré sú obsahovo iné ako tie, ktoré sme schválili v návrhu uznesenia, ktoré predložila skupina poslancov, tak teraz dajte hlasovať o tých uzneseniach. Ľ. Lintner, poslanec: Pán predseda, aj keď sme už o nich hlasovali?
Pčolinský, Peter, podpredseda NR SR (2023-03-23):
Otváram rozpravu. Nedostal som do nej žiadnu písomnú prihlášku. Pýtam sa, či sa chce niekto prihlásiť ústne? Nie, uzatváram možnosť prihlásiť sa. V rámci rozpravy vystúpi pán navrhovateľ, nech sa páči.
Dej, Dávid, poslanec NR SR (2024-02-02):
Ďakujem pekne za slovo. Pán kolega Krúpa, ďakujem veľmi pekne za váš príhovor, no máme tu dnes piatok, ďalší týždeň rozpravy, bohužiaľ, nemôžem povedať diskusie, ale rozpravy k tomuto Trestnému zákonu a ďalší týždeň sme sa teda pýtali, vyzývali členov, členky vlády, poslancov, poslankyne vládnej koalície, aby nám teda zodpovedali všetky tie otázky, ktoré sa tu už tretí mesiac pýtame k tejto novele. No a oni neodpovedajú a keď áno, tak si robia tlačovky na úrade vlády, po novom teda stále neodpovedajú, ale už tu pokladajú nejaké brožúry na stôl, neviem, že teda odpovedať nám v sále nechcú, ale my si tu môžme čítať nejaké časopisy a rozmýšľať, čo bude budúci týždeň, či nebude nejaký celovečerný film už k tejto téme nahratý, alebo niečo podobné. Ale chcem sa teda dotknúť toho, čo ste spomenuli v prejave, že tie tresty sú teda neprimerané a keď sa pozrieme na to, kde s pozmeňujúcim návrhom, s ktorým prišiel pán Gašpar, tak tam, kde naozaj tie tresty sú neprimerané, tak tam tie trestné sadzby ešte zvýšia, hej, že aké to je absurdné, lebo sa to jednoducho netýka ich ľudí. Ich ľudia si doma nepestujú konope a nerobia si z nich maste, keby si robili, tak možno asi aj tam by sa tie tresty znížili, ale to je len ďalší dôkaz toho, ako je tento zákon účelový. A čo je na tom to najhoršie, že okrem toho, že pomôžu svojim ľuďom, tak všetky tie vedľajšie, škodlivé účinky tohto zákona budú mať dopad na celú spoločnosť a ja mám taký pocit, že im je to úplne jedno, že proste oni to asi aj vedia, ale vôbec ich to netrápi, že aké vedľajšie škody tento zákon, nemyslím len po tej technickej stránke, ale aj v praxi bude mať. A ja som naozaj zvedavý, že čo potom budú robiť. Ďakujem pekne. (Potlesk.)
Laššáková, Jana, podpredsedníčka NR SR (2015-06-24):
S reakciou, nech sa páči, pán poslanec Mičovský.
A. Belousovová, podpredsedníčka NR SR: (2009-03-11):
Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Vládny návrh zákona je pod tlačou 975, spoločná správa výborov má tlač 975a. Prosím podpredsedu vlády a ministra vnútra Slovenskej republiky pána Roberta Kaliňáka, aby v zastúpení ministra spravodlivosti vládny návrh zákona odôvodnil. Pán minister tu nie je, päťminútová prestávka. (Reakcie z pléna.) Takže, pardon. Nech sa páči, máte slovo, pán podpredseda vlády.
Pfundtner, Edita, poslankyňa NR SR (2015-12-02):
Ďakujem. K predmetnému návrhu zákona v rozprave nevystúpil žiadny poslanec. Dajte, prosím, pán predseda, hlasovať o tom, že návrh zákona Národná rada prerokuje v druhom čítaní.
M. Číž, podpredseda NR SR: (2007-03-28):
Vážené kolegyne, kolegovia, vyhlasujem krátku 3-minútovú prestávku na to, aby sme mohli zaujať miesta, aby sme mohli pristúpiť k tomu, k čomu nás vedie 17.00 hodina, to znamená k hlasovaniu o prerokovaných bodoch programu. (Prestávka.) (Po prestávke.)
Hort, Milan, podpredseda NR SR (2011-02-04):
S faktickou poznámkou, pán poslanec Bublavý. Uzatváram možnosť prihlásiť sa s faktickou poznámkou. Nech sa páči.
Zmajkovičová, Renáta, podpredsedníčka NR SR (2013-05-17):
Faktické poznámky na vystúpenie pána poslanca nie sú, uzatváram možnosť prihlásiť sa. Pán poslanec Záhumenský, jedna faktická.	Uzatváram možnosť prihlásiť sa faktickou poznámkou.
B. Bugár, podpredseda NR SR: (2003-09-18):
Teraz pristúpime k tajnému hlasovaniu o návrhu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví a o návrhu na voľbu člena Rozhlasovej rady . Hlasovanie vykonáme na osobitných hlasovacích lístkoch, ktoré sú farebne odlíšené. Svoju voľbu vyjadríte tak, že na príslušnom hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete. Pri návrhu na vymenovanie za člena Regulačnej rady Úradu pre reguláciu sieťových odvetví je schválený ten kandidát, ktorý získal nadpolovičnú väčšinu hlasov prítomných poslancov. Pri voľbe člena Rozhlasovej rady platný je ten hlasovací lístok, na ktorom je zakrúžkovaná alternatíva „za“ najviac u jedného kandidáta. Prosím teraz všetkých overovateľov, aby sa ujali svojej funkcie a dohliadli na priebeh volieb. Pristúpime teraz k tajnému hlasovaniu. Nech sa páči, môžete ísť hlasovať a voliť. (Akt tajného hlasovania.)
Dubačová, Viera, poslankyňa NR SR (2019-05-21):
Ďakujem veľmi pekne. No, to sa stáva, pani kolegyňa, že keď človek chce povedať strašne veľa, tak nepovie vlastne nič, pretože má málo času a za to si ešte naozaj môže sám, ako povedala pani kolegyňa. Nuž, pani kolegyňa, je veľmi dôležité, že dnes takáto správa tu vôbec zaznieva a my môžeme ďakovať Európskej komisii a Európskej únii, že vlastne aj Slovensko je dotlačené k takýmto, takýmto správam na pôde parlamentu. Ja si pamätám, nakoľko teda musím povedať, že som zakladala Divadlo z pasáže s ľuďmi s mentálnym postihnutím pred dvadsiatimi, viac ako dvadsiatimi rokmi a vtedy niečo takéto nebolo možné. Trošku sa musím aj pousmiať nad vaším výrokom o treťom sektore, vidieť, že ste v tejto oblasti ešte taká nepobozkaná, taká panenská. Viete, ten tretí sektor sem priniesol, priniesol chránené bývania, agentúry podporovaného zamestnávania, chránené dielne, priniesol vlastne všetko, na čom vlastne dnes stojí aj táto správa. A čo je veľmi dôležité, je naozaj, že tie samosprávy majú veľmi blízko k týmto ľuďom. Nuž poviem vám taký príklad, keď som založila Divadlo z pasáže, tak sme tam mali herca, ktorému zomreli rodičia, a istý pán holohlavý ho obral, tohto herca, o majetok, dokonca s pánom sudcom ho pripravil aj o to jediné a najcennejšie, čo v tom byte zostalo, fotky matky, televízor, ktorý mu matka pred smrťou mesiac kúpila za posledných 300 euro, a my sme mali absolútnu nevymožiteľnosť, pretože na Slovensku neplatilo niečo ako vymožiteľnosť pre ľudí s mentálnym postihnutím. Oslovila som asi piatich právnikov. Vraveli, že toto je veľká čierna diera. Vy ste vtedy vládli, vy ste boli tá vedúca sila, vedúca osobnosť, pani kolegyňa, ale teraz už chápem, že teda nepobozkaná v tejto oblasti a nemôžete teda tomu rozumieť, pretože vám chýbajú tie... (Prerušenie vystúpenia časomerom.)
M. Číž, podpredseda NR SR: (2007-06-26):
Otváram rozpravu. Chcem informovať, že nedostal som žiadnu písomnú prihlášku do rozpravy, preto sa pýtam, kto sa do rozpravy chce prihlásiť ústne? Ak nikto, uzatváram možnosť prihlásiť sa do rozpravy ústne. Ďakujem navrhovateľovi aj spravodajcovi za vystúpenia k tomuto bodu programu a prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov . Vládny návrh zákona máme ako tlač 255 a spoločnú správu ako 255a. Pán podpredseda vlády, opäť máte slovo a prosím, odôvodnite tento vládny návrh zákona.
Bugár, Béla, podpredseda NR SR (2016-12-01):
Nech sa páči, pán podpredseda.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 110, proti 19. zdržali sa 4, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Karas, Viliam , dočasne poverený minister spravodlivosti SR (2023-03-15):
Ďakujem pekne. Takže, tak ako som uviedol aj pri predchádzajúcom protokole, opätovne aj tu predkladám na návrh na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov. Protokol, ktorým sa mení a dopĺňa dohovor o ochrane jednotlivcov pri automatizovanom spracovaní osobných údajov, modernizuje pôvodný dohovor z roku 1981 s cieľom zabezpečiť adekvátnu úroveň ochrany osobných údajov v kontexte vývoja moderných technológií. Protokol približuje znenie Dohovoru Rady Európy v právnej úprave EÚ v tejto oblasti. Ako som uviedol, tento materiál sa predkladá opakovane z dôvodu vady týkajúcej sa postupnosti realizácie jednotlivých krokov v ratifikačnom procese. Zopakujem aj tu, že tento protokol bol v mene Slovenskej republiky podpísaný až po tom, čo s ním Národná rada vyslovila súhlas dňa 28. októbra 2019. Keďže vznikli pochybnosti, či Národná rada vyslovila ústavnoprávny relevantný súhlas aj s týmto protokolom, ktorý je podmienkou ich ratifikácie na základe rokovania s rezortom zahraničných vecí aj s prezidentskou kanceláriou sme sa rozhodli ako ministerstvo spravodlivosti v záujme právnej istoty predložiť tento materiál opakovane do schvaľovacieho procesu. Čiže zopakujem len, že ide o mnohostrannú medzinárodnú zmluvu prezidentskej povahy podľa čl. 7 ods. 4 Ústavy Slovenskej republiky. Dohovor o ochrane jednotlivcov pri automatizovanom spracovaní osobných údajov navyše obsahuje ustanovenie s priamou úpravou práv alebo povinností fyzických alebo právnických osôb a je tak zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem za pozornosť a prosím o vyslovenie súhlasu. Ďakujem pekne.
Krajcer, Daniel, poslanec NR SR (2015-05-19):
Ďakujem pekne, krátko. Áno, Štefan, ide obyčajné porušenie zákona, ja nehovorím, že spáchala hrdelný zločin, ja som reagoval na to, akým spôsobom ste hovorili o tejto kandidátke. Ja nepoznám pani Crkoňovú, ja pripúšťam aj to, že je to slušný človek. Ja som ti len ponúkol dôkaz, že aj vo verejnej funkcii porušila zákon, čiže no pre teba možno nie, ale ja ti hovorím, ako to je. Veď ešte dozajtra si to môžeš preveriť. Máš ešte priestor. A k pánovi Frešovi. Práve preto, že pre mňa v tej politike je dôležité dodržiavanie hodnôt, resp. dohôd, tak sa stane, že možno v nejakej strane neostanem, ale rozhodne ju nepochovávam. A čo sa týka pána Mitríka, ja som nespochybňoval jeho integritu ani jeho kvality ako exprimátora, dokonca osobne som s ním ako minister spolupracoval, keď bol v pozícii šéfa SIS, korektne. Ale tu ide o niečo iné a nechápem, že nechápete, on je kandidátom Roberta Fica. Tak ale potom je to naozaj tak, že aký je rozdiel medzi modrými a červenými, keď vy, šéf modrých, symbolu pravice, navrhujete kandidáta Roberta Fica. To je to, čo som chcel zdôrazniť, že na Slovensku už prestáva byť rozdiel medzi niektorými pravicovými a ľavicovými politikmi, keď ide o stoličky, funkcie. Ďakujem.
Grečková, Lea, poslankyňa NR SR (2012-10-29):
Vážený pán predseda, v rozprave vystúpili dvaja poslanci, pán poslanec Galko a pán poslanec Droba, ktorí podali pozmeňujúce a doplňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte hlasovať, prosím, o bodoch 1 až 8 spoločne s odporúčaním gestorského výboru schváliť ich.
Jurinová, Erika, podpredsedníčka NR SR (2014-06-04):
Ďakujem, pán poslanec. Nech sa páči, pani poslankyňa sa hlási s faktickou poznámkou. Uzatváram možnosť prihlásiť sa s faktickou. Takže, nech sa páči, pani poslankyňa Šedivcová, máte slovo.
Kotleba, Marian, poslanec NR SR (2017-09-07):
Pani kolegyňa Blahová, my sme tu, lebo chápeme vaše dôvody na zvolanie tejto schôdze, ale dovolím si vám pripomenúť jednu veľmi zaujímavú skutočnosť. Dnes ráno sa konal Zahraničný výbor Národnej rady Slovenskej republiky, v ktorom má opozícia väčšinu. A ten výbor mohol aspoň na tom výbore odhlasovať teda, že je za odvolanie ministra Richtera. Okrem našich dvoch poslancov tam nikto z opozičných poslancov nebol. Nikto. Ani zo SaS-ky, ani z OĽANO, ani z kollárovcov. To znamená, vy dneska o niečom rozprávate, ale keď na výbore ste mali možnosť sa aktívne k tomu postaviť, tak ste tam proste nikto z vás neboli. Keby tam naši dvaja poslanci neboli a vy by ste tam boli, tak tri dni počúvame o tom, ako hlasujeme so SMER-om. Treba si vstúpiť trošku do svedomia, to je prvá vec. A druhá vec, sme tu aj preto, lebo chceme si vypočuť vaše argumenty a podľa toho sa potom pri hlasovaní rozhodnúť. Ale, pani poslankyňa, ak vy vo vašom klube máte problém s tým, že povedať „Slovensko, Slovenská republika“ a budete stále hovoriť „táto krajina, tejto krajiny, túto krajinu“, nám sa to nedá počúvať. Ak neviete povedať, že na Slovensku niečo nie je v poriadku, alebo že vám na Slovensku niečo vadí, že niečo nefunguje, tak potom povedzte, že s tým máte problém, lebo ak päťkrát za deň alebo za vaše vystúpenie poviete „táto krajina“, tak my tu nemusíme byť. Ďakujem pekne. (Potlesk.)
Beblavý, Miroslav, poslanec NR SR (2015-04-15):
Jasné. Návrh uznesenia Národnej rady o prejavení solidarity ústavných činiteľov s drobnými živnostníkmi a veriteľmi Váhostavu.
P. Paška, predseda NR SR: (2007-03-20):
Otváram rozpravu k tomuto materiálu. Písomne sa do rozpravy prihlásil pán poslanec Abrhan z Kresťanskodemokratického hnutia. Pán poslanec, chcem sa opýtať, keďže čas sa blíži k 19.00 hodine, či chcete pokračovať, alebo vystúpiť až zajtra ráno? (Reakcia poslanca.) Dobre. Dámy a páni, prerušujem rokovanie o tomto bode programu. Chcem vás ešte aj ja ešte raz informovať, že napriek tomu, že ide o informatívny materiál, došlo k dohode na poslaneckom grémiu, že bude rozprava k tomuto materiálu. A aby nedochádzalo k nedorozumeniam, po tomto materiáli budeme pokračovať už samotným vládnym návrhom zákona o zrušení krajských úradov, o ktorom, samozrejme, bude opäť samostatná rozprava. Tieto body neboli zlúčené. Takže prerušujem rokovanie a prerušujem dnešný rokovací deň. Budeme pokračovať zajtra ráno vystúpením pána poslanca Abrhana, ktorý bol písomne prihlásený, po jeho vystúpení bude možnosť prihlásiť sa do rozpravy k informácii ústne. Ďakujem pekne, príjemný večer, dovidenia. (Prerušenie rokovania o 18.54 hodine.)
Bugár, Béla, podpredseda NR SR (2011-07-01):
Vážené panie poslankyne, vážení páni poslanci, bol podaný procedurálny návrh. Pán predseda parlamentu podal procedurálny návrh, aby sme... (Hlas podpredsedu NR SR Milana Horta.) Pán podpredseda, ja vediem zatiaľ rokovanie. Takže bol podaný procedurálny návrh, aby sme hlasovali až po prerokovaní tohto bodu. Takže dávam hlasovať o procedurálnom návrhu, aby sme hlasovali ihneď po prerokovaní tohto bodu. Nech sa páči, prezentujme sa a hlasujme. (Hlasovanie.) Prítomných 123 poslancov, za 34, proti 15, zdržalo sa 65 poslancov, nehlasovalo 9. Tento procedurálny návrh nebol prijatý. S ďalším procedurálnym návrhom sa hlási podpredseda Hrušovský. Nech sa páči.
P. Hrušovský, predseda NR SR: (2003-02-25):
Nech sa páči, pani poslankyňa, máte slovo. D. Bollová, poslankyňa: Vážený pán predseda, vážené kolegyne, kolegovia. Klub poslancov Komunistickej strany Slovenska na svojom zasadnutí prerokoval žiadosť o utvorenie nového Klubu nezávislých poslancov. Berieme na vedomie vôľu skupiny poslancov zvolených za Hnutie za demokratické Slovensko do parlamentu i ich vyjadrenia nespokojnosti so stavom vedenia a činnosti materskej politickej štruktúry. Rešpektujeme i rokovací poriadok Národnej rady Slovenskej republiky, ktorého § 64 ods. 3 im dáva možnosť predložiť svoju žiadosť na rokovanie Národnej rady Slovenskej republiky. Považujeme však za principiálny nedostatok uvedeného dokumentu, že umožňuje vytvárať poslanecké kluby poslancom novo vzniknutých politických strán, ktoré do Národnej rady občania nevolili. Predpokladáme totiž, že uvedená skupina mieni založiť novú politickú stranu, pretože žiadna politická strana doposiaľ v parlamente nemala dva kluby. Poslanci Komunistickej strany Slovenska si neosobujú právo posudzovať príčiny rozhodnutia uvedenej skupiny, ale zamýšľajú sa nad tým, či uvedení poslanci až teraz zistili, že im vedenie hnutia nevyhovuje a nestotožňujú sa s jeho praktikami, označujúc ich za demokratické napriek tomu, že mnohí z nich boli členmi vedenia tohto hnutia. Nepovažujeme ich konanie za prejav novej politickej kultúry, o ktorej často hovorí pán predseda parlamentu, a dovolíme si ho prirovnať k rozhodnutiu horolezca, ak po výstupe odhodí lano na hlavu tomu, ktorý ho od začiatku zaisťoval. (Potlesk.) Vyjadrenie stanoviska Klubu poslancov za Komunistickú stranu Slovenska nevychádza zo žiadnych mimoriadnych sympatií k politickému subjektu Hnutia za demokratické Slovensko, z ktorého sa časť poslancov rozhodla k uvedenému kroku. Poslanci za Komunistickú stranu nemajú pre podobný vzťah zvláštny dôvod. Krok poslancov z radov bývalých členov HZDS-Ľudovej strany však považujeme za nekultúrny, necharakterný, a preto vznik ich Klubu nezávislých poslancov nepodporíme. Ďakujem vám za pozornosť. (Potlesk.)
Zmajkovičová, Renáta, podpredsedníčka NR SR (2014-09-16):
Tak prerušujem rokovanie o tomto bode programu.
Bugár, Béla, podpredseda NR SR (2010-12-09):
Ďalej vystúpi, pán poslanec Pado.
Šimečka, Michal, podpredseda NR SR (2024-01-16):
Pani poslankyňa Veslárová.
Huba, Mikuláš, poslanec NR SR (2014-06-06):
Vážený pán predseda, v rozprave vystúpil jeden poslanec, nepredniesol žiadny procedurálny návrh (zaznievanie gongu) a preto dajte, prosím, v súlade s § 73 ods. 3 písm. c) zákona o rokovacom poriadku hlasovať o tom, že prerokujeme predložený návrh zákona v druhom čítaní.
Danko, Andrej, predseda NR SR (2018-03-13):
Ďakujem. Otváram všeobecnú rozpravu. Do rozpravy som dostal písomnú prihlášku pána poslanca Hegera. Nech sa páči, pán poslanec.
M. Číž, poslanec: (2003-09-22):
Z. Martináková, podpredsedníčka NR SR: Vyhlasujem rozpravu k tomuto bodu programu za skončenú. Pán minister, chcete sa vyjadriť k rozprave? Nech sa páči.
Ďuriš Nicholsonová, Lucia, podpredsedníčka NR SR (2017-04-05):
S reakciou na faktické poznámky, pani poslankyňa Zimenová, nech sa páči.
R. Zajac, minister zdravotníctva SR: (2004-03-11):
Vážený pán predseda, vážené pani poslankyne, páni poslanci, zákony v zmysle legislatívneho postupu budú vtedy k dispozícii parlamentu, keď prejdú Legislatívnou radou vlády a prejdú vládou ako vládne návrhy. Napriek tomu by som vás rád informoval, že štyri z tých zákonov už dnes čakajú na Legislatívnej rade vlády. Je to zákon o zdravotnom poistení, zákon o Úrade pre dohľad a zdravotných poisťovniach, zákon o záchrannej službe a zákon o poskytovateľoch. Piaty zákon, zákon o zdravotnej starostlivosti by mal opustiť môj rezort po zapracovaní všetkých pripomienok v piatok alebo pondelok tento týždeň, a šiesty, posledný zákon, zákon o rozsahu, počítame približne asi do 10 dní. Máme ambíciu, aby do 16. apríla 2004 zákon prišiel do parlamentu schválený vládou. Myslím si, že tak je to podľa legislatívnych pravidiel. Napriek tomu, že včera sa ma pani poslankyňa tiež pýtala, kde sú zákony, ja som hovoril, sú na internete. Sú na internete, pani poslankyňa, pod legislatívou. Pozrite sa.
Pellegrini, Peter, predseda NR SR (2016-02-11):
Ďakujem. Na vaše vystúpenie nie je žiadna faktická poznámka. Ďalší v rozprave vystúpi pán poslanec Bastrnák. Chcem len upozorniť, kolegyne, kolegovia, že vždy ostatní kolegovia tolerovali prejavy aj takéhoto typu, takže poprosím, keby ste sa aj teraz správali rovnako. Ďakujem. Pán poslanec, máte slovo.
Pročko, Jozef, poslanec NR SR (2023-12-08):
Ďakujem veľmi pekne. No ja som, ja nadviažem na to, čo si hovoril, a chcem tiež, síce mi Rasťo Krátky zobral drvivú časť toho, čo som chcel povedať, ale naozaj je dôležité mladé rodiny, aby mali to bývanie, aby sme sa pozerali, a ja chcem tiež poprosiť aj takouto formou vládu Slovenskej republiky a predstaviteľov na ministerstvách, aby naozaj na toto, toto sa zamerali, pretože bývanie pre mladých ľudí je niečo, čo, čo im zabezpečí kvalitný rodinný život. Takže ja naozaj kvitujem, Julo, tvoje vystúpenie a chcem poprosiť tiež ešte raz vládu Slovenskej republiky, aby takéto veci mala na zreteli oveľa-oveľa viac. Ďakujem.
Blanár, Juraj, podpredseda NR SR (2022-10-04):
Pán poslanec Martin Čepček s faktickou poznámkou. Máte dlhodobo problém s tým. Vymeňte si miesto aj s kartičkou. Alebo vzdávate sa faktickej? Porozumel som. Vážené panie poslankyne, páni poslanci, keďže sa nám naplní devätnásta hodina (reakcia z pléna), aha tak fajn, takže pán poslanec Cmorej sa vzdáva svojho vystúpenia, takže vyhlasujem rozpravu za uzavretú. Chcem sa spýtať pána ministra, či má záujem o záverečné slovo. Krátko, alebo preruším rokovanie na zajtra po pokračovaní po terminovaných bodoch. Lebo asi nebudete mať dostatok času.
V. Veteška, podpredseda NR SR: (2005-05-26):
J. Banáš, poslanec: Ďakujem, pán predsedajúci. Chcem len povedať, že to, že ma kritizovali hlavne poslanci KDH, samozrejme, že sa to dalo očakávať. Pani kolegyňa Majdová, ja prvý raz počujem, že Ježiš Kristus bol zakladateľ kresťanstva, to mi, prosím vás, ukážte, kde sta na to prišli, on bol reformátor judaizmu, ak chcete vedieť. Ale chcem povedať, že na tú reakciu (potlesk), ako ste vy reagovali, mi je jasné, prečo by Ježiš Kristus nemohol byť nikdy členom KDH, maximálne by mohol u vás robiť okresného predsedu, aj to s veľkými ťažkosťami s jeho názormi. Ale čudujem sa tomu, čo povedal kolega Číž, že vy by ste mali prví vystúpiť, vy by ste mali byť na mojom mieste kvôli tomu množstvu katolíckych kňazov, ktorí sú tam podľa mňa naoprávnene. A vy tu sedíte a tvárite sa, akoby ste s tým celým súhlasili. To je všetko.
Paška, Pavol, predseda NR SR (2012-08-02):
Navrhujem, aby sme hlasovali o odvolaní členov rady, ktorých volí Národná rada, ktorých navrhuje výbor.
Bernaťák, Tibor, poslanec NR SR (2017-03-23):
Pán predsedajúci, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý zároveň určuje aj ako gestorský výbor s tým, že gestorský výbor prerokuje tento vládny návrh zákona v druhom čítaní do 9. mája 2017.
Valášek, Tomáš, poslanec NR SR (2023-11-23):
212. Vďaka, pán predsedajúci. Pán kolega Migaľ, ja, ja úprimne netuším (povedané so smiechom) to, čo sme tu počúvali o ministrovi Mikulcovi, koľko to bolo? Pätnásť minút? Kolega Dubéci hovorí, že osemnásť, ja som nameral pätnásť. Ja byť vami, tak by som si normálne skontroloval podklady, či sa vám to nepomiešalo ešte z minulého volebného obdobia. Uznávam, bolo veľa tých odvolávacích schôdzí pána ministra Mikulca, tak možno vám ostalo niečo na nejakej nesprávnej kope, to by ste si možno mali prebrať s vašimi asistentmi. Ale keď už ste pri tom a hovorili ste a hovorili ste síce z veci, ale povedali ste niečo zaujímavé, vy ste vychválili mimovládku Kuchári bez hraníc, ktorí, správne ste postrehli, pomáhali ľuďom na hranici s Ukrajinou, čo je, samozrejme, ironické, pretože váš stranícky kolega Erik Tomáš sa snaží tie isté mimovládky, ktoré ste pochválili, pripraviť o jej hlavný zdroj príjmu tým, že im chce zobrať tú dvojpercentnú asignáciu. Tak prosím vás, v mene nás všetkých a v mene tých nenávidených mimovládok, ktorú ste práve možno omylom, ale predsa pochválili, skúste s ním prehovoriť, urobíte dnes večer niečo dobrého pre Slovensko. Ďakujem.
J. Šimko, poslanec: (2001-11-06):
I. Presperín, podpredseda NR SR: Pán poslanec Brocka, nech sa páči.
Sulík, Richard, predseda NR SR (2010-12-01):
Ďakujem. S faktickou poznámkou sa neprihlásil nikto. Slovo. Faktická poznámka? Uzatváram možnosť prihlásiť sa s faktickou poznámkou. Pán Muňko, vy ako na tom? Zmazať, hej? Dobre. Slovo má pán Brocka, nech sa páči.
Ďuriš Nicholsonová, Lucia, podpredsedníčka NR SR (2019-06-20):
Prerušujem rokovanie o tomto bode programu. Teraz nasleduje druhé čítanie o návrhu poslancov Antona Hrnka, Jaroslava Pašku, Štefana Zelníka... (Reakcia z pléna.) Nič tu nemám napísané. (Reakcia z pléna.) Neviem, mám to v programe, takže evidentne to asi nevyňali. Takže budeme pokračovať druhým čítaním o návrhu poslancov Národnej rady Slovenskej republiky Juraja Blanára a Roberta Fica na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov . Návrh zákona je uverejnený ako tlač 1320, spoločná správa výborov má tlač 1320a. Dávam slovo pánovi poslancovi Blanárovi, aby tento návrh zákona uviedol. Ale upozorňujem vás, pán poslanec Blanár, že nepredĺžim to tak, aby sa začala rozprava a vy ste mohli predniesť pozmeňujúci návrh. Dám vám uviesť ten zákon, ale nebudem tak predlžovať rokovanie Národnej rady. To by som neurobila pre vás ani pre nikoho iného. Nech sa páči.
J. Ďuračka, poslanec: (2007-09-12):
Pán predseda, dajte, prosím, hlasovať.
Taraba, Tomáš, poslanec NR SR (2022-11-09):
V podstate hlavný odkaz tohoto vystúpenia bolo, že ak je niekto ministrom, tak je... a nebol volený do parlamentu, tak je niekoho panáčikom, takže už len stačí teda, aby ste nám povedali, koho panáčikom bol ten Korčok. Koho panáčikom? Povedzte. Tuto sa postavte, vychádzajme, však vy ste, pán Baránik, nepovedali len tak blbosť, takže vy ste nám oznámili, že Korčok bol niekoho panáčik. Jak ste naňho došli? Teda nám povedzte, koho to bol panáčik, keď ešte vás má v podstate plný krk, aj po odchode ste mu dávali ponuku najväčšiu, každý by to zobral, byť volebný líder a on to nechce. On s vami nič nechce mať tento panáčik, tak nám povedzte, kde ste naňho došli. Ďakujeme pekne.
Kadúc, Miroslav, poslanec NR SR (2014-12-09):
Ďakujem pekne. Vážená pani predsedajúca, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre sociálne veci a výbor pre ľudské práva a národnostné menšiny. Ako gestorský navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu sa koná aj zrejmý účel navrhovanej úpravy. Tu je priestor pre úvahu spravodajcu. Ja si ju dovolím aspoň v krátkosti využiť. Je nepochybné, že spoločenské pomery, ktoré opísal predkladateľ Hlina, tu sú a si myslím, že je dobré, že o takomto návrhu zákona rokujeme a že je treba ho vysvetľovať. Ja by som si možno celkom v dobrom dovolil povedať, že ak, aby sa nestalo to, že sa okrikovanie spoza lavíc, aby sa to možno skorej tým ľuďom viac a viac vysvetľovalo. Pretože si myslím, že tak, ako neexistuje, neexistujú zlí žiaci, existuje iba zlý učiteľ, to platí, myslím, že aj tu a preto by som navrhoval možno navrhovateľovi ten návrh možno ešte viac pre niektorých vysvetliť, ak sa javí, že tomu nerozumejú. A hovorím to naozaj, naozaj v dobrom, už len kvôli zachovaniu, alebo kvôli možno progresu v politickej kultúre v tomto parlamente. Takže ako hovorím, ratio ten návrh má a je treba o ňom rokovať. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určeného gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 147 poslancov, za 145, proti žiadny, zdržal sa 1, nehlasoval 1. Uvedený návrh sme schválili.
Petrík, Simona, poslankyňa NR SR (2019-09-25):
Pán Vašečka, ja keď som vás teraz počúvala, ja som naozaj úplne že ochotná vám úprimne veriť, že to aj myslíte vážne takisto, lebo ja to vidím na vás, hej, že, že vy to, vy sa ako, nie ste pokrytec ani nič, vy to naozaj myslíte úprimne vážne, len jediný problém je ten, že vy to všetko tu celkovo, ako to prezentujete, vydávate, ako, ako keby to bola jediná jedna pravda. Je to skrátka váš názor a takisto máme každý svoj iný názor, to je prvá vec, ktorú chcem povedať, a myslím si, že ten váš názor vychádza presne z náboženského presvedčenia, o ktorom hovoril Martin Poliačik, a to do pléna parlamentu nepatrí. Ďalšia vec, vy ste hovorili o tom, že, že, že my tu ako keby chceme obviňovať mužov, to nie je pravda, nikto neobviňuje mužov, my práve chceme, aby muži spolupracovali na tom, aby ženy mali rovnaké postavenie v tejto spoločnosti ako muži, my nepotrebujeme, pán Vašečka, chrániť ani ochraňovať, keď to chcete robiť, je to, je to milé od vás a je to fajn, ja si nechám vždycky podržať dvere od muža, prečo nie, ale my to nepotrebujeme, my potrebujeme, aby ste sa k nám správali rovnocenne a aby ste nás nejakým spôsobom, aby ste nám neokresávali naše práva. Čiže ja tu neobviňujem mužov, ja obviňujem konkrétne vás, obviňujem pána Kotlebu a pána Krajniaka z toho, že prichádzajú s takýmto návrhom, ktorý, ktorý ženám tieto práva chce okresávať.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 140, za 105, proti nikto, zdržalo sa 35. Konštatujem, že sme uvedený návrh schválili.